„Srpska radio-televizija" preusmjerava ovdje. Za druge upotrebe, v. Radio-televizija Srbije.

**Radio-televizija Republike Srpske** (**RTRS**) predstavlja javni medijski servis Republike Srpske i Bosne i Hercegovine.

U sastavu Javnog preduzeća Radio-televizija Republike Srpske, djeluju Televizija Republike Srpske i Radio Republike Srpske. Sjedište RTRS se nalazi u RTV domu Republike Srpske na Trgu Republike Srpske u Banjoj Luci.

Istorija
--------

Televizija Republike Srpske je počela sa radom 19. aprila 1992. godine kada je emitovan prvi Dnevnik iz banjalučkog studija. Kanal S iz tadašnjeg Srpskog Sarajeva počinje emitovanje programa 6. maja 1992. godine kada je emitovan prvi Dnevnik iz srpskosarajevskog studija, sve do 31. decembra 1993. godine kada je uspostavljen zajednički sistem prenosa i emitovanja programa Srpske radio-televizije. Naziv ***Srpska radio-televizija*** (***SRT***) ostaje u upotrebi sve do 1999. godine, nakon čega RTRS dobija ovaj današnji naziv, JP Radio-televizija Republike Srpske.

Zvanično je osnovana kao javni servis Odlukom Narodne Skupštine Republike Srpske 30. decebra 1993. godine sa sedištem u Banjoj Luci. Osnivač Radio-televizije Republike Srpske je Republika Srpska. Prvi glavni i odgovorni urednik RTRS je bio Ilija Guzina. Do preseljenja u RTV dom Republike Srpske 2010, sjedište se nalazilo u Ulici kralja Petra I Karađorđevića 129 u Banjoj Luci.

Program
-------

Ova medijska kuća emituje jedan televizijski i jedan radijski program, a u planu je pokretanje još dva televizijska kanala: **RTRS Info** i **RTRS Muzika**, od kojih će se drugi emitovati u visokoj definiciji.
Od juna 2007. godine RTRS je dostupan i preko satelita.

### Pokrivenost TV signala

Program Televizije Republike Srpske mogu da prate gledaoci u cijeloj Republici Srpskoj, dijelu Srbije i Crne Gore, jednom dijelu susjedne Federacije BiH, i dijelu Hrvatske.
Od 03.03 2013god ovaj program se moze pratiti i na satelitu w2 eutelsat 16" na frekvenciji 11262mhz H 30000Ks/s.

### Informativno-tehnički centri

Studio Banja Luka, Studio Istočno Sarajevo, Bijeljina, Prijedor, Trebinje i Brčko. Predstavništvo RTRS Beograd.

### Redakcije

Program Televizije Republike Srpske pripremaju četiri redakcije: 

* Redakcija informativno-političkog programa
* Redakcija zabavnog i sportskog programa
* Redakcija filmskog i dokumentarnog programa
* Redakcija kulturno-obrazovnog, dječijeg i omladinskog programa

Organizacija
------------

Generalni direktor Radio-televizije Republike Srpske je Dragan Davidović. Prethodni direktori RTRS su bili Anđelko Kozomora, Vojo Kuprešanin i Radomir Pašić.

Priznanja
---------

* Predsednik Republike Srpske Rajko Kuzmanović je 29. aprila 2010. godine odlikovao Radio-televiziju Republike Srpske Ordenom zastave Republike Srpske, sa srebrnim vijencem. Kuzmanović je odlikovanje uručio generalnom direktoru RTRS-a, Draganu Davidoviću.
* „Povelja za nesebičnu pomoć srpskom narodu Kosmeta"

Povezano
--------

* Glas Srpske
* Risto Đogo

Izvori
------

1. ↑  „20 godina RTRS: Tema: Nastanak i značaj medija Republike Srpske" (sr). Radio-televizija Republike Srpske. 29. 4. 2012.. Arhivirano iz originala na datum 2012-10-06. Pristupljeno 1. 5. 2012.
2. 1 2  „Predsednik Kuzmanović odlikovao RTRS" (sr). Radio-televizija Republike Srpske. 29. 4. 2010.. Pristupljeno 20. 4. 2012.
3. ↑  „RTRS-u Povelja za pomoć srpskom narodu Kosmeta" (sr). Radio-televizija Republike Srpske. 27. 4. 2012.. Pristupljeno 28. 4. 2012.

Spoljašnje veze
---------------

* Službena stranica Radio-televizije Republike Srpske
* Radio televizija Republike Srpske: RTRS: dvadeset godina uz Republiku Srpsku! 18. 4. 2012.